በአማራ ክልል የተገነቡ የመስኖ ግድቦች ድርቅን ለመቋቋም አስተዋፆ  እያበረከቱ እንደሆነ ተገለፀ
በአማራ ክልል ዋግ ኽምራ  ዞን ባለፉት ተከታታይ አመታት የተገነቡ አነስተኛና መለስተኛ የመስኖ ግድብ ስራዎች ድርቅን አስተማማኝ በሆነ መንገድ በመቋቋም እና በምርት እድገት መጨመር ረገድ ከፍተኛ አስተዋፅኦ እያበረከቱ መሆናቸውን የክልሉ ኮሙኒኬሽን ጉዳዮች ቢሮ አመለከተ ፡፡
 በ2008 ዓመተ-ምህረት በኢሊኖ ምክንያት ተከስቶ የነበረው ድርቅ ካለፉት አመታት ጋር ሲነፃፀር የከፋ ሊባል የሚችል ቢሆንም መንግስት በሰጠው አፋጣኝ ምላሽ በሰዎች እና በእንስሳት ላይ የጎላ ችግር ሳይከሰት ችግሩን መቋቋም ተችሏል ብሏል፡፡
መንግስት ችግሩን በዘላቂነት ለመፍታት አነስተኛና መለስተኛ የመስኖ ግድቦችን በመገንባት እና ውሃን በማሰባሰብ በበጋ ወቅት የሚፈጠረውን የውሃ እጥረት ለመቋቋም ከፍተኛ ርብርብ ተደርጓል ፡፡ 
በመሆኑም በውሃ እጥረት ይቸገሩ የነበሩ 35 ሽህ አርሶ አደሮችን እና 180 ሽህ እንስሳትን የውሃ ችግር ከመፍታቱም ባሻገር በገጠር ለሚኖሩ በርካታ ወጣቶች የስራ እድል በመፍጠር ረገድ ከፍተኛ አስተዋፆ አበርክቷል፡፡
 በደቡብ ወሎ ዞንም  እንዲሁ ባለፉት አመታት የተገነቡ አነስተኛና መለስተኛ የመስኖ ግድብ እና የተፈጥሮ ሃብት ልማት ስራዎች ድርቅን አስተማማኝ በሆነ መንገድ በመቋቋም እና በምርት እድገት መጨመር ረገድ ከፍተኛ አስተዋፅኦ እያበረከቱ መሆናቸው ተገልሏል ፡፡
መንግስት ችግሩን በዘላቂነት ለመፍታት አነስተኛና መለስተኛ የመስኖ ግድቦችን በመገንባት እና ውሃን በማሰባሰብ በበጋ ወቅት የሚፈጠረውን የውሃ እጥረት ለመቋቋም ከፍተኛ ርብርብ በመደረጉ የተገነቡ ግድቦች በቂ ውሃ መያዝ ችለዋል ፡፡ 
በዚህም በውሃ እጥረት ይቸገሩ የነበሩ አርሶ አደሮችን ችግር ከመፍታቱም ባሻገር በውሃ ምህንድስና ሙያ በዲግሪ ተመርቀው ስራ ያልነበራቸውን 128 ስራ ፈላጊ ወጣቶች በ24 ኢንተርፕራይዞች በማደራጀት የስራ እድል መፍጠር ተችሏል ብለዋል፡፡
 